PIMO บวกแรง 7% โบรกฯเชียร์ “ซื้อ” เป้าคอนเซนซัส 2.60 บ. จับตาผลงานไตรมาส 3 แกร่ง!
PIMO บวกแรง 7% โบรกฯเชียร์ “ซื้อ” เป้าคอนเซนซัส 2.60 บ. จับตาผลงานไตรมาส 3 แกร่ง!
26 ต.ค. 2563

ผู้สื่อข่าวรายงานว่า ราคาหุ้น บริษัท ไพโอเนียร์ มอเตอร์ จำกัด (มหาชน) หรือ PIMO ณ เวลา 10.49 น. อยู่ที่ระดับ 2.62 บาท บวก 0.18 บาท หรือ 7.38% สูงสุดที่ระดับ 2.68 บาท ต่ำสุดที่ระดับ 2.46 บาท ด้วยมูลค่าการซื้อขาย 56.54 ล้านบาท

ด้าน บล.คิงส์ฟอร์ด ระบุในบทวิเคราะห์ฯแนะ “ซื้อ” PIMO ราคาเป้าหมาย IAA Consensus 2.60 บาท โดยผู้บริหารให้ข้อมูลว่าบริษัทอยู่ระหว่างเตรียมความพร้อมวางแผนลงทุนในช่วงปี 64-65 โดยจะเป็นการขยายกำลังการผลิตมอเตอร์ประเภทความเร็วปรับรอบได้ variable speed motor (DC) และมอเตอร์ความเร็ว 1 รอบ single speed motor (AC) รองรับคำสั่งซื้อในปี 64 ซึ่งปัจจุบันมีอัตราการใช้กำลังการผลิตเต็ม 100% แล้ว
ขณะที่ PIMO เป็นบริษัทเดียวที่ได้รับสิทธิบัตรในการผลิตสินค้าประเภท BLDC ซึ่งเป็นสินค้าที่มีมาร์จิ้นสูงกว่าแบบ AC มีตลาดรอบรับสินค้าในสหรัฐฯ ที่กำลังเปลี่ยนมาตรฐานเกี่ยวกับการติดตั้งปั๊มสระว่ายน้ำ โดยปัจจุบันบริษัทอยู่ระหว่างทดสอบการขยายกำลังการผลิตมอเตอร์ BLDC จาก 50 ลูก/วัน เป็น 120 ลูก/วัน ในสิ้นปี 63 และปี 64 จะเพิ่มเป็น 400 ลูก/วัน ซึ่งผู้บริหารมั่นใจว่าผลประกอบการในปี 64 จะเติบโตดีกว่าปีนี้ และสามารถรักษาอัตรากำไรขั้นต้นได้ใกล้เคียงระดับ 20% อยู่ 281 ล้านบาท
อนึ่งมีการคาดการณ์ว่า PIMO จะรายงานผลประกอบการงวดไตรมาส 3/63 วันที่ 10 พ.ย.63 นี้ และจะออกมาเติบโตอย่างแข็งแกร่งขานรับออเดอร์หนุน